CELEX: 32012R0696
Language: lv
Date: 2012-07-25 00:00:00
Title: Komisijas Īstenošanas regula (ES) Nr. 696/2012 ( 2012. gada 25. jūlijs ) par atsevišķu preču klasifikāciju kombinētajā nomenklatūrā

31.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 203/30
            
         KOMISIJAS ĪSTENOŠANAS REGULA (ES) Nr. 696/2012
   (2012. gada 25. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 25. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Starpzoles, kas sastāv no elastīga atsperes elementa dakšas formā, kurš izgatavots no tērauda, un maināma polsterēta spilventiņa, kurš izgatavots no dažādiem materiāliem.
                  Starpzoles ir saliktas atbilstoši lietotāja pēdas nospiedumam un ķermeņa svaram.
                  Starpzoles ir paredzētas pēdas un visa ķermeņa slodzes samazināšanai. Starpzoles trīs punktu atbalsta sistēma ir paredzēta atbalsta, kustīguma un stiprināšanas nodrošināšanai saitēm, cīpslām un muskuļiem. Tā absorbē triecienus, palīdz vienmērīgi sadalīt ķermeņa svaru visā pēdas garumā un attiecīgos gadījumos spēj kompensēt plakanās pēdas izraisītos traucējumus. Polsterētais spilventiņš veic pēdas masāžu.
                  
                      (1) Sk. attēlu.
               
               
                  6406 90 50
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 6406, 6406 90 un 6406 90 50 aprakstu.
                  Starpzoles nav paredzētas pēdas un kāju deformācijas koriģēšanai, jo tās nav īpaši pielāgotas kāda kustību traucējumu veida koriģēšanai, bet gan paredzētas pēdas un ķermeņa komforta uzlabošanai un jau izveidojušos problēmu negatīvās ietekmes kompensēšanai (skatīt 90. nodaļas 6. piezīmi).
                  To nav iespējams klasificēt pozīcijā 9021 pie ortopēdiskajiem piederumiem.
                  Tāpēc starpzoles jāklasificē ar KN kodu 6406 90 50 kā izņemamas starpzoles.
               
            
         
      
         (1)  Attēls pievienots tikai informācijai.